Hej allesammen. Jeg har en 1-års plag (DV af dressurafstamning) som jeg havde løs på banen her den anden dag og hold nu op, hvor blev jeg skuffet da jeg så den bevæge sig   den var simpelthen så stivbenet og kedelig at se på. Som føl bevægede den sig ganske fornuftigt, men nu..... suk! Er det hvad jeg kan forvente fremover eller kan det skyldes vækst? Andre der har oplevet det samme?
Jeg synes jeg har oplevet begge dele, i de fleste tilfælde skyldes det vækst og så kommer bevægelsen igen. Men jeg har desværre også oplevet rigtigt godt gående føl, som når de kommer ud over følalderen bare mangler det sidste og er blevet noget mere almindelige at se på.
Jeg har denne her super søde, lækre unge hoppe, som jeg købte som helt rå 3,5 års fra løsdrift. Jeg har selv tilredet hende og det er gået super godt, totalt ridelig, villig og lærenem hest. Desværre er der kommet RIGTIG mange problemer med hendes brunster/cyklus   Hun blev for halvanden-to måneder siden scannet, caslicket og sat på Regumatekur, da hun blev decideret uridelig fra den ene dag til den anden- stejlede, bukkede og var tydeligt fysisk påvirket med optrukket bug og fuldstændig usammenhængende og spændt bagdel. Efter den kombi af caslick og Regumate blev hun SUPER god igen, får ros alle vegne og det går så hurtigt fremad - Lige indtil den sidste uges tid, hvor hun (formoder vi) er gået i brunst igen. Fuldstændig samme historie. Går fra fuldstændig ridelig og fokuseret til helt umulig, hviner, bukker, stejler osv. Oveni det er hun kronisk kilden (også udenfor brunst) og udviser stort ubehag og stresser op ved striglning og berøring på mave/sadelleje/flanker. Og kun i det område. Sadel har hun dog ikke noget imod at få på. Efter snak med en anden dyrlæge imorges mente hun at jeg skulle sætte hende på en langvarig Regumatekur. Men det er altså en kur der koster over 1200,- om måneden, samt det jo KUN virker, så længe hun får det. Og jeg kan ikke give hende sådan en dyr kur for evigt. Så talte vi om en sølvkugle, som vi har drøftet før, men jeg syntes ikke jeg kan læse nogle steder at det er en total succes sådan generelt. Nu er jeg desperat, og falder ved søgning på problemet derfor over bla. at få lagt guld i ørene på hende (guldakupunktur). Er der nogle der har erfaringer med det? Et andet sted har jeg læst om alternativ behandling i form af kinesiologi og en anden metode jeg ikke kan huske, nogen der kender noget til disse alternativer? På forhånd tak- en ret frustreret hoppeejer 
prøv at kontakt hende - jeg ved ikke om hun kan hjælpe, men så siger hun det fra start af. hun er ærlig hun er super dygtigt, nok en af danmarks bedste. så mon ikke også hun kan hjælpe her
Tak for tippet Anja, har sendt en mail afsted til hende, ligesom jeg har gjort det til to andre alternative dyrlæger   
Jeg har hørt at Hørsholm har kørt et forsøg, hvor de hormonbehandler hopper som har ridemæssige problemer. Det skal gøres med nogle måneders mellemrum i starten.
Tak for svar Charlotte, det et netop Hørsholm der har stået for behandlingen af hende fra starten af, men hun er ikke tilbudt at indgå i det forsøg du omtaler, så jeg ved ikke om de stadig kører det. Min dyrlæge deroppe har snakket med de andre om hende, og de syntes vi skal prøve en oxytoxin-kur på hende. Hvilket kræver ny scanning og 6 dages medicin. Jeg er meget i tvivl om det er det rigtige at gøre, og forsikringen vil formentlig ikke være med til at dække noget fremadrettet, selvom hesten er fysisk smertepåvirket. Har haft kontakt til to alternative dyrlæger, den ene siger homøopati, den anden vil lave noget der hedder en vega-test på hende, da sidstnævnte ikke er sikker på at der kun er tale om en hormonel ubalance, også med tanke på at hun havde borrelia i slutningen af 2015. :/
Det eneste jeg kan bidrage med er at vores hoppe for snart en del år siden havde problemer. I første omgang gav jeg Stroopy mare som virkede rigtig fint - det gjorde den nu også bare at hælde en kapsel agnus castus over hendes mad... Det viste sig at hun havde en cyste (et gult legeme, menerjeg han kaldte det, er ikke var bristet) - den gjorde avs i æggelederen og gav homonelle udfordringer - hyperfølsomhed på dele af kropepn og spooke tendnser.... Hun fik den sprøjet og det hjalp nærmest fra dag til dag.... eneste tilbagfald var første gang hn havdeægløsning i samme side igen - der fik hun 100% tilbagefald - men det varede kun til ægget var passeret forbi og der har så ikke været noget siden. Bare for at nævne at de kan være "ømme" hvis der har været passage problemer.... Hun fik også massage som hjalp rigtig meget på de spændinger hun havde opbygget under forløbet.... Der e ikke 2 forløb der er ens... - desværre. Jeg sparede med Rikke Andersen - det var nyttigt for mig og min hest 
Svensen: Hun er jo "desværre" scannet uden der er fundet noget der, som kunne give problemer  Jeg tænker også noget massage kunne være godt for hende mht. de kildne zoner hun har på kroppen. Rikke A har jeg brugt til min gamle hest og har ikke lyst til at benytte hende igen. Dels fordi hun ikke har dyrlægebaggrund og dels fordi de ting hun mente hesten fejlede blev afvist ved en dyrlægeundersøgelse. Brunsten er så småt klinget af hende igen, men hun er stadig spændt især i opvarmningen. Så bliver det bedre jo varmere hun bliver. Har kontakt til 3 alternative dyrlæger, som alle anbefaler forskellige ting. En mener vega-fjerntest er vejen frem, som jeg dog har meget svært ved at finde noget som helst evidens eller erfaringer med. Den anden mener homøopatisk behandling er vejen frem, det er jeg igang med at få uddybet da jeg ikke kender noget til det overhovedet. Den tredje og som indtil videre er den jeg hælder mest til, mener at hun kan behandles med lifewave plastre, som skal placeres på nogle bestemte akupunkturspots på kroppen, og som samtidig er overskueligt at forsøge rent økonomisk 
Jeg kan ikke forstå, hvorfor ingen af dyrlægerne anbefaler Equity Vet? Det er en vaccine, som man giver med 1 eller 2 måneders mellemrum, og så tager det brunsten. Man risikerer til gengæld også, at hesten aldrig kan få føl, men det kommer jo an på, hvad man gerne vil med sin hest. Min er præcis ligesom din, og jeg overvejer kraftigt vaccinen. Det er en hest, som er hamrende godt gående, men med et halvdårligt eksteriør og et til tider endnu dårligere temperament (primært pga brunst), så jeg ser ingen grund til at trække et føl på den. Vaccinen koster ca. 4000 for første gang og 2000 for efterfølgeren. Uanset, så har jeg haft rigtig meget gavn af Stroppy Mare, og da jeg på et tidspunkt stoppede med det, blev jeg prompte smidt af hesten.... (av!) Nu har jeg trappet den helt ud sidste år, og har kunnet undvære det hele vinteren, men pt er hesten helt kuldret igen, og får de andre hopper til at springe på. Så jeg frygter at min hest kommer til skade, for den er altså ret lille med sine 160 cm. imod foldkammeraternes 170-173 cm.... Jeg har også tidligere fået Regumate til den, og måske skal jeg bare bruge det i en periode nu, indtil det værste af foråret er overstået, og så prøve med Stroppy Mare for resten. Stroppy Mare gjorde i hvert fald, at min hest gik fra helt uridelig til nogenlunde tam - og jeg er ellers ikke fan af den slags "alternativ" medicin...
Tuttelitut: Vaccinen har skam været oppe og vende. Men jeg vil meget gerne forsøge mange andre alternativer før jeg tager den metode i brug- netop fordi hoppen har et ret godt exteriør, er velgående og af samme årsag f.eks heller ikke er uanvendelighedsforsikret og fordi jeg ikke er afvisende for at ville trække et føl på hende på et tidspunkt  Det der er lidt underligt med hende her er at jeg aldrig nogensinde har set en reel brunst fra hende - altså hvor hun blinker, sjatter osv. Hverken vallakkerne eller hopperne reagerer ekstra på hende eller omvendt, når hun er i brunst. Den eneste indikator jeg har på at hun er i brunst, er mønstret i at hun pludselig bliver dårlig i ridningen, og det så aftager igen efter de der 5-7 dage. Hendes største problem er at hun bliver sindssygt spændt i kroppen når hun er i brunst, og det er tydeligt at se på hendes bevægelser og adfærd når man kræver noget ridemæssigt af hende i perioden. Men Stroppy Mare kunne helt sikkert godt være værd at forsøge med hende, om ikke andet så for at se om det kan dæmpe symptomerne lidt. Jeg tror desværre bare at der er tale om en såkaldt "overført smerte" i kroppen, altså en reel smertetilstand men som er diffus 
Medulla: Tak for dit svar   Mit problem med at vælge sølvkuglen er, at jeg ingen steder kan læse at der er nogen der har oplevet en god succes med den. Det er meget usikkert om den har en effekt eller ej og min dyrlæge er enig, samt som du nævner chancen for at den triller ud og skal ligges i på ny. Der er ingen garanti for at det er løsningen på problemet, og da jeg ikke kan finde nogen der har rigtig gode erfaringer med den er jeg sådan lidt usikker på om jeg vil forsøge den, fremfor andet  Regumate er helt klart ingen holdbar løsning og i øvrigt mega dyrt. Lige pt. er jeg ved at indsnævre "forsøget" til homøopatisk behandling, lifewave plastre og supplerende massage. Min "brunst-cyklus-kalender" melder desværre om en kedelig statistik, hvor hun først er tilbage i 100% gear efter omkring 14 dage fra brunstens start. Dvs. hun kun er fuldt ud fungerende halvdelen af en måned imellem brunsterne ifølge mine beregninger 
Jeg har faktisk haft sådan en hoppe for mange år siden, der var løsningen at ifole hende. I første omgang så bare det at hun kunne rides uproblematisk i 11 mdr i træk gjorde en enorm forskel. Efterfølgende var hun betydeligt nemmere ridelig, hun fik i alt 3 føl, 2 hos mig og 1 hos hendes senere ejer. Hun gik som ridehest til hun var 25-27.
Charlotte, ifoling er der også mange der siger er det "eneste" der virker som du har god erfaring med, men det har jeg omvendt også hørt om ikke gjorde den store forskel for andres hopper. Og det er ikke lige drømmen at få et føl på hende nu, når hun er 4 år og når jeg gerne vil have en stævneaktiv dressurhest, samt det faktum at hun står opstaldet på Amager hvor der ikke er kapacitet til et føl :/ Samt hoppen endnu ikke er kåret heller.
Har der nogensinde været overvejelser om PSSM/muskelære forstyrrelser indover? I den meget forenklede version, så er der 2(eller rettere nogle flere), varianter, type 1 og type 2. Type 1 er genetisk, påvises ved håranalyse og er en defekt, der medfører abnorm ophobning af glykogen uden evne til at nedbryde det, forenklet sagt kronisk nyreslag. Den er forholdsvis racespeficik, Quarter, Paint, Cob, Tinker, Belgier, Percheron er blandt hovedracerne. Type 2 findes især hos varmblod, i mindre udstrækning end type 1 hos amerikanerne, hos ponyracer og i andre varianter (RER og MFM) hos fuldblod og arabere er den den mest almindelige. Type 2 er så, ifølge den nyeste forskning, ikke en et ophobningssyndrom, mere et syndrom, hvor de ikke optager glykogenenergien. Kort fortalt har type 2 et bredt symptombillede, særligt med hudsensibilitet, manglende fremdrift, vægren for schenkler, store udsving i ydeevne, manglende evne til at holde "formen", lav tolerance for forandringer/stress og abnormalt store reaktioner på "småting", græs, udetid, håndtering, trailer osv. Manglende evne/vilje til galop, krydsgalop, dårlig bagpartsaktion og ved store heste ofte hanetrit/staldkrampe er også symptomer. Spændte muskler, opkneben bug, koliklignende anfald er også på listen. Typisk for begge typer er at hoppeejere tit har mere end almindelige problemer med dem under brunsten, hormoner gør åbenbart musklerne mere sensible end ellers. Som følge af symptomerne er mange PSSMheste ikke særligt "venlige", modvilje mod berøring/strigling, smed og nervøsitet og spøgelseskiggeri er også meget fremherskende. Ridemæssigt er der rigtigt mange rodeoheste, men manglende kendskab til det reelle problem har ikke haft positiv indflydelse, de fremstår oftest som "ulydige" eller "ugidelige". Der er mere og mere tilgengæligt på nettet og i FBgrupper, der er heldigvis ingen mangel på penge til forskning, de amerikanske racer er en kæmpeindustri, og der er meget at gøre mht til management og diæt, hvis der er en snert af PSSM i din hoppes problem.. Basis "behandling" er så lav sukker og stivelse som muligt, energi tilføres via fedt, der nedbrydes/optages via andre celler end de påvirkede, bevægelse er hovedstenen, de nedbryder/omsætter deres glykogen via dette, og man ser en tydelig forværring af symptomerne ved indedage, frosne folde, manglende/ustabil ridemotion. Jeg tror, med det kendskab til PSSM jeg desværre har erhvervet mig, at en del af de heste, der er kaldt hvinske og en del af sædstrengsadherencerne har lige så stor sandsynlighed for at være PSSMbaserede.
Nimbus1: Det er vanvittigt interessant læsning du kommer med der. Og det skal jeg helt sikkert lave noget mere research på, især i forhold til at hun havde borrelia i slutningen af 2015 som gav diffust sygdomsbillede og muligvis følgesygdomme. Det eneste jeg vil sige til din tanke er, at der er 60-70% af symptomerne der ikke matcher hendes adfærd, det er kun nogle af de ting der også relaterer sig til hvinkhed der går igen ved de to ting, og i øvrigt kun i den periode hvor hun er i brunst, ellers er hun rigtig godt gående  Men meget spændende og tusind tak for dit indput!  I næste uge kommer der en behandler ud til hende, som kan give massage, laser og kraniosakralterapi, det er jeg spændt på. Og så kommer der også en dyrlæge ud ifht. homæopatisk behandling.
Jeg må indrømme, at jeg er meget enig med Charlotte (stutteri Lund) m.h.t. ifoling. Men i kan naturligvis rode så meget i hende inden, så at denne mulighed, der stort set altid virker umuliggøres. Og ja jeg har også selv prøvet at stå med en hvinsk hoppe både af egen avl og fra andre ejere, hvor ifolingen har været den afsluttende proces og hvor man i alt fald aldrig senere har behøvet bekymre sig om hvinskhed i alt fald. Mvh
Tina: tak for dit indspark, men som beskrevet er det lige pt. ikke muligt for mig at ifole hoppen af flere årsager, som jeg har beskrevet i et tidligere indlæg. Derfor bliver jeg jo nødt til at finde "det næstbedste" der virker for hoppen, så hun ikke bliver så problematisk under brunsten, og det er derfor jeg søger erfaringer med det alternative herinde  I aften kommer der en behandler ud der kan give massage, laserterapi og kraniosakralterapi- er spændt på hvad hun siger til damen.
En lille opdatering på hoppen, som desværre er røget tilbage til 0, nu hvor den næste brunst kom  Hun er blevet behandlet 2x med laser/kraniosakral/massage. 1. gang tog hun sindssygt godt imod og der var virkelig en mærkbar forskel i ridningen, samt det fjernede hendes kildenhed på flankerne, så det var rigtig positivt   . 2. gangs behandling, som var i lørdags, tog hun ikke særlig godt imod, og jeg var 99% sikker på, at det var fordi der var en ny brunst under opsejling. Og det havde jeg desværre ret i. Hendes cyklus er meget præcis, og hun begynder at skrante ved at give små signaler om at noget ikke er som det plejer - vil helst ikke med i ridehuset (stopper op på vejen), er stiv og tvær fortil i opvarmningen, kort gående bagtil, går i krydsgalop osv. Præcis 4-5 dage efter hun begynder at vise tegn topper det og hun bliver HELT uridelig og viser tydelige tegn på smerte. Nægter at gå frem, sparker bagud, er komplet schenkeldøv, bukker og stejler   Hun kan OVERHOVEDET ikke rides hvor hun normalt er sindssygt ridelig. På stald og ved opsadling er der ingenting. Desværre viser mine beregninger, at perioden varer i hele 10-14 dage fra hun begynder at skrante, til hun er normal igen. Dvs. jeg kun når at få omkring 14 gode dage, før den er gal igen og vi skal starte forfra. Så nu kommer min dyrlæge igen på mandag, og vil forsøge med Oxytocin, som jeg skal stikke hende med 7 dage. Det skulle nulstille brunsten, så de "onde" brunster ikke vender tilbage, men hun går i almindelig brunst. Virker det ikke går jeg videre med en sølvkugle, og som allersidste alternativ må hun steriliseres, da jeg har købt hende som ridehest og ikke avlshoppe.
Det er det samme billede, jeg også så med mine da den var yngre - det var ikke bare lige et par dage, den var træls, men også hele uger. Sådan har det også været i denne forårs-brunst, hvor hun har været rigtig dårlig og tydeligvis haft ondt. Hvis jeg var dig, ville jeg ikke bruge penge på sølvkuglen. Jeg har læst om alt for mange, som ikke har haft den fjerneste effekt af det. Min dyrlæge siger, at hvis man har effekt af Regumate, så kan man være helt sikker på, at Equity vet virker. Så jeg har bestilt det til min nu, og håber at det snart kommer hjem. Jeg synes, det gør ondt at give min hest noget medicin, som gør at den nok aldrig kan få et føl, men omvendt har det aldrig været planen, at hun skulle bruges til avl, og jeg er også bare nødt til at holde fast i, at det er noget jeg gør for hestens bedste, og ikke for min egen skyld. I denne brunst kommer det endda til at koste en dyr omgang kiropraktor også, fordi hun har fået et skub i krydset af at de andre hopper er hoppet på hende. Så jeg ser faktisk rigtig meget frem til at få en hest, som er normal hver dag. Min søsters hest har i hvert fald rigtig meget gavn af det og er glad hele tiden.
Tuttelitut - Du skriver det var det samme med din da den var yngre, er den blevet bedre med alderen? Jeg kører min på klinikken igen imorgen til yderligere undersøgelser, da hun nu i over 12 dage har haft det skidt, og jeg syntes kun det bliver værre. Idag stod hun næsten og lignede en med nyreslag, og da jeg gik over i ridehuset og slap hende løs stod hun bare og gloede der hvor jeg slap hende. Ikke engang en lille trav kunne jeg klemme ud af hende trods utallige opmuntrende opfordringer. Det kan jeg simpelthen ikke leve med, når hesten er knap 5 år gammel 
hvor meget er hun ude, er hun tryg i stalden, eller opmærksom i boksen, reagerer hun mere end andre på uro/fremmede i stalden, har hun adgang til forårsgræs, hvad får hun at spise?
Hej hoppe-ejer Jeg har kun hopper i stalden og har prøvet mange af de udfordringer som der kan være i forbindelse med homoner. Jeg har også en hoppe som kender 3 af 9 borelia typer. Jeg læste godt nok Mie at dyrlægen mente at din hest ville blive klar igen efter kort tid med antibiotika mod borelia, det er så ikke min erfaring. Min erfaring er at borelia blive liggende i kroppen i lang tid og giver gentagende symptomer af forskellig karakter, såsom nyreslag agtige dage, selemangel, træthed og ømhed. Udover at få taget blodprøver så jeg kan følge med i hendes vitamin og mineral niveau, så er det kun Carsten Hult der har hjulpet min hoppe og hun er nu stabil i genoptræning og det har taget næsten et år og mange gange undervejs har jeg tænkt - nu har hun det godt og alligevel har hun fået tilbagefald. Jeg ved godt at mange af jer tvivler på behandling, hvor der ikke er videnskablig bevis, men jeg vil sådan ønske at der er flere af jer der vil give alternativ behandling en chance også selvom det ikke dækkes af forsikringen for hestenes skyld. Carsten Hult har været fantastisk for mine hopper. Held og lykke Mvh Kris
Dagen idag har lige taget en yderst interessant drejning, da der er kommet lidt friske øjne på sagen. Dyrlægerne mener nu at der måske er tale om mavesår og ikke hormonelle forstyrrelser  -Hun er blevet indlagt natten over så hun kan faste 16 timer, hvorefter der skal foretages en gastroskopi imorgen tidlig. Hun var som forventet komplet umulig at ride ved dyrlægen. Der er taget nye blodprøver som skal til Tyskland, for at tjekke værdierne igen (borreliaen). Så har de taget røntgen af maven og brystbenet, da hun udelukkende viser tegn på smerter omkring maveregionen. Der var en skygge der godt kunne være en kompakt jord/sandklump, som ikke kan opløses af sig selv. Men dyrlægen mente ikke, at dette var voldsomt nok til at give de symptomer, så nu er øjnene rettet mod et eventuelt mavesår. Ultralydsscanning af livmoderen viste at hun burde være midt i sin cyklus lige nu og altså ikke er hverken i brunst, på vej til at komme det, eller lige kommet ud af den, hvorfor det nu stort set udelukkes at kunne være problemet. Nimbus: Hun går på fold med pt. kun én anden hoppe (hendes bedste veninde) hver dag fra kl. 8-20, på en stor, tør, drænet fold, adgang til frøgræs i høhus hele tiden og der er sparsomt græs på folden, drengene går på fold lige ved siden af dem. Hun har været meget urolig i boks lige da hun flyttede ind, men er blevet meget mere rolig ved at være i boks det seneste års tid og kommer altid først ud på fold og bliver fodret først, for mindst muligt stress. Der står pt. kun 5 heste i stalden, der er plads til 7. De 5 der er der pt. har været der hele tiden, så ingen nye heste. Hun får 800 g. rocky (pillefoder) fra Equsana, Brogårdens lucerne, olie, E-amino og er lige startet op på Stroppy Mare for nyligt.
mavesår kan give de symptomer du oplever, det var også oppe at vende med min, dog menet dyrlægen så at han med 80% sikkerhed ville kunne finde noget, det kan han på alle, men at det sandsynligvis ville være en "falsk" diagnose, da mavesår i en grad, der udløser voldsomme symptomer typisk ikke ville køre i cycler, ikke forbedres via motion, og hesten burde langt mere "træls" at se på, end tilfældet var. Men jeg håber på din har mavesår, det kan behandles  Grunden til at jeg spørger ind til fold, stald og foder er at en hest som min reagerer på stress, og der er meget stress, der ikke registreres af os mennesker. Det er f.eks fremmede heste i stalden, omrokering af foldordenen, ny smed, dage hvor ind/udlukning svinger meget tidsmæssigt, det er stor forskel i tempratur på ude/inde osv osv..Kort sagt når ens hest bare er supersensitiv og registrer mere end de andre heste man ellers kender. Det er så også det der gør at man har en helt speciel og dejlig hest, der er meget lærenem, opmærksom og levende  Jeg føler virkeligt med dig, det er en kæmpe belastning at have en hest, man ikke kan finde "fejlen" på, og det skorter sjældent på folk, der mener der nok ikke er noget "rigtigt" galt.. Held og lykke med hende i dag, jeg håber du får en konkret diagnose..
Nu er vi kommet hjem efter en 2-dages udredning på Hørsholm. Det har været et LANGT forløb, med 4 forskellige dyrlæger indblandet, da de har meget svært ved at finde ud af hvad der er med hende. Hun blev gastroskoperet torsdag, som viste en yderst fin mave uden tegn på mavesår. Havde ellers "håbet" lidt på at det var det, da der er gode behandlingsmuligheder. Men nej, det var ikke dér problemet lå. Hun kigger og peger tit på hendes mave med mulen når man håndterer hende, så vi var ikke i tvivl om at problemet sad i den bagerste del af maveregionen. Efter 2x røntgen, 2x scanning, blodprøver, gastroskopi, diverse undersøgelser mv, fandt den ene dyrlæge noget unormalt på røntgen af tilhæftningerne dybt nede, til de bagerste ribben. Så vi tog et røngtenbillede på skrå ned langs ribbenene. Hun har et gammelt traume fra en trailerulykke helt tilbage fra dengang jeg skulle have hende med hjem fra avler   Hun kravlede under bommen i traileren og prøvede at rejse sig under den, hvor hun slog ryggen op i den. Man mener nu, at dette er årsagen til problemerne. Der er et kort stykke af ryggen (Ca. 10 cm) der har stivet sig som følge af traumet. Dette gør at hun har svært ved at "flexe" i leddet, så hver gang hun skal stille sig og runde sig på en volte er det generende for hende. Teorien er så, at eftersom det bliver meget slemt i perioder og andre perioder næsten er væk, muligvis er fordi det falder sammen med hendes brunst, som så forøger smerten i det pågældende område, da det ligger lige over hinanden (altså underlivet og tilhæftningen, den er gal med). Så nu skal hun genoptrænes i 14 dage på smertestillende så der kommer ro på området, til at der kan bygges nogen muskler op, der kan "holde sammen" på det. Jeg har hele tiden sagt til alle dyrlæger der har set hende, at jeg var bekymret for konsekvenserne af den ulykke, men fordi hun har været helt normal i perioder har de ikke ment det havde noget at sige  Det er altså 99,9% udelukket at det har noget som helst med hormonelle forstyrrelser at gøre. - Jeg fik forleden en privatbesked fra en anden hoppeejer som også har beskrevet sit lange forløb med hendes hoppe herinde. Hendes hoppe er nu også blevet "frikendt" for hvinskhed, da dyrlægerne nu fundet et helt andet problem på hoppen. Som vi snakkede om - gad vide hvor mange hopper der går rundt med en "hvinskhedsdiagnose" når nu vores to viser sig slet ikke at have problemer dér, trods lange forløb med behandling mod hormoner 
Hvor er det altså spændende det de så endte med at finde ud af... og ja bekymrende fordi vi ofte stiller diagnoser ud fra adfærd. Håber det bedste for din hoppe - og hvor er det altså sejt at du har holdt ud og ledt efter nålen i høstakken.....
Tillykke med det - så håber vi, at det er den rigtige løsning, der nu er fundet  Min får vaccinen imod brunst på fredag, og jeg glæder mig helt vildt. Den var i brunst i sidste uge, så det betød en uges fri, fordi den får så ondt i maveregionen, at den bider og sparker når man lægger gjorden på. Denne gang er ømheden ikke gået over, og det har jeg prøvet en gang før. Så idag kommer der kiropraktor, hun kan løsne det hele op, og så med vaccinen på fredag, så håber jeg, at det er ovre. Når man har haft en rolig hest hele efteråret og hele vinteren, og problemerne først starter ved den første "rigtige" forårsbrunst, så synes jeg heldigvis ikke, der er så meget at være i tvivl om   Så jeg krydser fingre for at både du og jeg har fundet de rette løsninger 
Så ramte vi efteråret og efter en hel sommer uden problemer og med super udvikling ridemæssigt, er vi tilbage ved start igen. Hoppen udviser præcis samme mønster som i foråret, trods at jeg ikke ser en reel brunst hos hende. Hun gik stævne for 3 uger siden (dens allerførste nogensinde iøvrigt) fremmede heste, fremmet miljø osv. Det tog hun SÅ pænt og vandt endda sin klasse. Ugen efter skal vi til stævne igen (start september) og her er hun MARKANT anderledes. Sparker ud efter alle heste på opvarmningen, bukker stejler og springer rundt. Siden er det kun gået den forkerte vej, hun kan ikke galopere rent, går krydsgalop og siger voldsomt fra. Kan ikke være i ridehus med andre heste, er komplet schenkeldøv, vil ikke gå frem og sparker efter schenklerne og pisken. Og jeg tror ikke længere på at det er traumet i lænden der er problemet- det ER brunsterne. Nu har hun været dårlig i 2-3 uger igen og hun virker ikke til at få det bedre uden en form for hjælp. Hun syntes IKKE det er sjovt at gå på arbejde   Jeg kan godt tvinge hende frem men det er konstant "baglæns" ridning og hun er ikke glad. Hun er scannet igen idag- intet at se. Nu er hun sprøjtet i brunst og så skal hun behandles med oxytocinindsprøjtninger i 5 dage. Hvis dette ikke virker syntes min dyrlæge ikke, vi skal forsøge mere  Er der nogen der har erfaringer med oxytocin?
Jeg er med på, at du gerne vil avle på hesten, men jeg gav jo min den der vaccine i foråret. Hold nu op en anden hest jeg har fået mig!! Jeg mærker ALDRIG noget mere, har en hest der er glad og arbejdsom hver dag, og som slet ikke ryger op i det gear, hun ellers kunne. Og jeg har kunnet ride hende HVER DAG, fuldstændig uden forbehold. Det kan virkelig anbefales! Selvfølgelig er den dyr, og det betyder også, at hesten sandsynligvis ikke kan få føl. Men for mig og min hest har det været den helt rigtige løsning, og jeg er lykkelig for, at jeg gjorde det - selvom det er en dyr behandling 
Hold da op, var det også hende, der havde borrelia? Nej, hvor er I dog bare uheldige. Nu må det snart vende  En jeg kender, havde en hest i noget forsøg på Højgård. Her fik den fjernet æggestokkene... og det har givet hende en meget mere glad og afslappet hest, (den havde også en del stejle-tendenser). Men hvorvidt det er noget, de stadig prøver eller hvordan, det ved jeg desværre ikke. Men måske man kunne ringe og snakke med dem? - Men så kan man ikke avle på dem   Selvfølgelig. Dog er det sikkert en dyr omgang  Håber virkeligt, du får hende til at fungere. Hvor er det bare trist ellers. Krydser alt, hvad krydses kan! 
Lige pt. er hun sat i behandling med Oxytocin - Eller det vil sige, vi skal starte på den imorgen. Hun blev scannet forrige uge hvor alt (igen..) så helt normalt ud og der ikke var tegn på brunst. Så derfor blev hun sprøjtet i brunst med vilje, med henblik på at hun skulle få ægløsning, så man kunne starte den behandling med oxytocin. Nu er ægget blevet sprøjtet af igen så hun får ægløsning. Oxytocinen er SIDSTE chance, siger min dyrlæge. Og ellers skal jeg ud i at trække et føl på hende og se hvordan hun så bliver efterfølgende. Af samme årsag er jeg igang med at undersøge markedet for en byttehandel med en avler, selvom jeg helst bare vil beholde min hest. Jeg syntes hun er en fantastisk hest, men det kan ikke nytte noget når hun bliver livsfarlig at omgåes hvert forår og efterår når brunsterne er værst :/ Min dyrlæge var ikke overbevist om at vaccinen ville være vejen frem med min, da den er så slem som den er og dyrlægen ville derfor ikke turde sige at to x vaccine til at starte op på ville være tilstrækkeligt for hende. At fjerne æggestokkene ville koste i omegnen af 17.000,-. Royale: Jeps, det er hende der fik borrelia sidste efterår (det er et år siden nu her) og det er efter den omgang at det her brunst- hysteri virkelig tog overhånd. Så det har muligvis påvirket negativt at hun blev ramt af borrelia. Jeg har rundet de 30.000,- i dyrlægeregninger i dette forsikringsår og jeg har bare ikke økonomien til at have en hoppe der er så dyr i drift, når jeg er studerende 
Hej! min kæreste skal holde svendegilde i næste weekend, hvor vi bliver 90 mennesker (familie samt venner - kun 1 barn) jeg havde tænkt på at holde en tale, men da det ikke er vores bryllup (:D), synes jeg måske det bliver lidt underligt, og hvad skal jeg egentlig sige? &nbsp SÅ DERFOR tænkte jeg, at det kunne være fedt at lave et festligt indslag. Det kunne være mega fedt, hvis man kunne bestille "Stripper Åse", men det bliver desværre for dyrt + jeg er nok for sent ude  &nbsp Men nogle der kender andre der tager ud og laver noget lignende? Eller andre gode ideer?
Hvor er det henne i landet?
Måske du kan finde inspiration her? &nbsp
Fingerprints gæstebog kunne være en ide, også til noget man kan have mange år frem  Tjek pinterest for ideer 
De går i krig når klokken kimer til de små timer Hilsen Sif